“FA BODUMEDI bo sa kgothaletse ntwa bo tshwana le seokobatsi se se bolayang segakolodi sa motho, se tlatsa boboko jwa motho ka dilo tse di ka se kang tsa direga. . . . [Bo] dira gore batho ba nne ditlhogo di thata, ba dumele mo botlhoding, ba tlale letlhoo le poifo.” Seo se ne sa kwalwa ke motho yo pele e neng e le morongwa wa kereke ya Methodist, a bo a oketsa jaana: “Ditatofatso tseno di boammaaruri. Go na le bodumedi jo bo siameng le jo bo sa siamang.”—Start Your Own Religion. 5 Thulaganyo ya setlhabelo sa thekololo sa Morwa Modimo e ama jang kamano e e senyegileng magareng ga Modimo le batho ba ba nang le boleo? Isaia 53:5 ya re: “O ne a kgwathisiwa gore rona re bone kagiso, mme re fodisitswe ka ntlha ya dintho tsa gagwe.” Go na le gore batho ba ba kutlo ba lebiwe e le baba ba Modimo, jaanong ba ka nna le kamano e e molemo le ene. “Ka [Jesu], re gololwa ka thekololo ka madi a gagwe, ee, boitshwarelo jwa ditlolo tsa rona, go ya ka dikhumo tsa bopelonomi jwa gagwe jo bo sa re tshwanelang.”—Baef. 1:7.